

**XIII међународни научни скуп**

***Српски језик, књижевност, уметност***

***Крагујевац, 26–27. 10. 2018.***

ТЕМА КЊИЖЕВНОКУЛТУРОЛОШКОГ ДЕЛА СКУПА

**БЕБЕ**

**Подтеме:**

1. Када човек постаје човек: биолошки, културолошки, друштвено-правно?
2. Да ли су бебе хумани субјекти?
3. Новорђенчад у књижевности и култури од Антике до данас
4. Шта ће се родити?: Утерус ‒ биологија/политика/технологија зачећа
5. Мртворођенчад или живорођeнчад: прехуманизам и постхуманизам као абортус хуманизма
6. Бебе и репродукција смрти
7. Пренатална и постнатална култура: разможавање и биополитика
8. Запад: књижевност и култура одраслих: да ли је књижевни јунак икада био беба;? да ли бебе могу бити књижевни јунаци?
9. (Не)плодност људског бића
10. Култура лишена тајни: тајна материце, тајна бебе
11. Хришћански идентитет бебе: Да ли је човек створен или рођен? Кад беба „добија“ душу?
12. Да ли се човек уопште рађа? Да ли се нова, трећа бића (хуманоиди, клонови, мутанти, андроиди . . .) рађају?
13. Ко рађа: отац или мајка: или бебе рађају родитеље
14. Архајски (природни) човек и деца као изазови литературе и културе од Русоа до авангардне литературе
15. „Заиста вам кажем, ако (...) не будете као деца, нећете ући у Царство небеско. (Матеј 18, 3-4)
16. Бебе, деца и дискурс нежности у књижевност и култури
17. Лингводискурзивна афазија: језик/дискурс беба, деце, мистике, Бога, литературе. . .

ПРОПОЗИЦИЈЕ

Пријаву са насловом реферата и образложењем послати преко електронског формулара [на интернет страници](http://www.filum.kg.ac.rs/index.php?option=com_content&view=article&id=273&catid=19&Itemid=138) скупа. Пријављени ће до краја јуна бити обавештени о прихватању теме.

Време излагања је ограничено на 15 минута. Реферати ће бити објављени у посебном Зборнику (штампа се следеће године). Котизација за учешће на скупу износи **6 000 динара**. За све учеснике котизација обухвата трошкове штампања Зборника, промотивни материјал, коктел, ручак и вечеру (првог дана скупа). Учесници са територије Србије трошкове преноћишта и превоза сносе сами. За учеснике ван територије Србије, котизација обухвата и два преноћишта (ноћење са доручком). Трошкове превоза сносе учесници. Од сваке котизације, Факултет ће **по 1000 динара поклонити бебама** рођеним у Крагујевачком породилишту на дан Скупа!